கேள்வி: சிறீலங்காஸ் சீக்ரெட்ஸ்: ஹவ் தி ராஜபக்சே ரிஜிம் கெட்ஸ் அவே வித் மர்டர் என்பது என்ன?
பதில்: ''இலங்கையின் ரகசியங்கள்: ராஜபக்‌ச ஆட்சி கொலைப்பழியிலிருந்து தப்பிப்பது எப்படி'' (''Sri Lanka's Secrets: How the Rajapaksa Regime Gets Away with Murder'') என்பது ஆத்திரேலியா எழுத்தாளரும், மூத்த பத்திரிகையாளரும், செயற்பாட்டாளருமான ட்ரெவர் கிராண்ட் 2014 ஆம் ஆண்டு எழுதிய புத்தகமாகும். இந்நூல் இலங்கை அரசு இலங்கைத் தமிழர் மீது நடத்தப்பட்ட பல்வேறு வகையான இனப்படுகொலைகளையும் அதில் பன்னாட்டு நிறுவனங்களின் உடந்தையையும் ஆராய்கிறது. சித்திரவதைக்கு ஆளானவர்களுடனும் துன்புறுத்தப்பட்ட பிற புகலிடக் கோரிக்கையாளர்களுடனும் நெருக்கமாகப் பணியாற்றிய கிராண்ட், கொழும்பு ஆட்சியில் இருந்த சிங்களவர் பேரினவாதத்தின் அளவையும், பல்லாயிரக்கணக்கான அப்பாவி தமிழ் மக்களைப் படுகொலை செய்து, பின்னர் அதன் இனவழிப்புத் திட்டத்தைத் தொடர மிருகத்தனமான ஒரு ஆட்சியை அனுமதித்து உதவிய புது தில்லி, வாசிங்டன், டி. சி., வெஸ்ட்மின்ஸ்டர் அரசுகளின் தீய உடந்தையையும் குறிப்பிடுகிறார். இந்த நூலில் சுமார் 90 பக்க ஒளிப்பட ஆதாரங்களும், பல நேரில் கண்ட சாட்சிகளின் விவரங்களும் உள்ளன. இந்தப் புத்தகம் மோனாஷ் பல்கலைக்கழக பதிப்பகத்தால் வெளியிடப்பட்டது, இதற்கு புகழ்பெற்ற மனித உரிமை வழக்கறிஞர் ஜெஃப்ரி ராபர்ட்சனின் முன்னுரை எழுதியுள்ளார்.